cyanic-selkie/wikianc huggingface dataset:
Nepokoje v Brixtone
Tretie nepokoje
Nepokoje v Brixtone vypukli opäť na sklonku roka 1995, keď 13. decembra vo väzbe zomrel na zlyhanie srdca 26-ročný Wayne Douglas. Polícia vyšetrovala Douglasa z podozrenia z vlámania. Pri pitve sa zistilo, že Douglas trpel srdcovou vadou, a že počas výsluchu bol držaný so zaviazanými rukami a tvárou nadol. Porota súdu však v pomere 8:1 rozhodla, že Douglasova smrť bola nehodou.
Tichý protest pred policajnou stanicou sa zmenil na pochod hlavnou brixtonskou ulicou. Tu došlo k zrážke demonštrantov s políciou. Polícia okamžite uzavrela okolie, vrátane staníc metra Brixton a Stockwell. Násilie v uliciach trvalo približne päť hodín. Pri nepokojoch zahynulo šesť civilistov, iba traja policajti bol zranení. Polícia zatkla 22 ľudí.
Quai Louis-Blériot
thumb|Quai Louis-Blériot
Quai Louis-Blériot (nábrežie Louise Blériota) je nábrežie v Paríži. Nachádza sa v 16. obvode. Je pomenované podľa francúzskeho letca Louise Blériota. Nábrežie je súčasťou rýchlostnej komunikácie Voie Georges-Pompidou.
Poloha
Nábrežie vedie po pravom brehu rieky Seiny. Začína na križovatke s Avenue de Versailles pri moste Grenelle v blízkosti Maison de Radio France a končí na križovatke s Boulevard Murat, kde naň nadväzuje Quai Saint-Exupéry.
Termika
Termika alebo tepelná fyzika alebo termálna fyzika je fyzikálna oblasť, ktorá sa zaoberá štúdiom vlastností látok a ich zmien súvisiacich s teplotou. Termika sa tiež označuje ako náuka o teple, alebo tiež ako termofyzika.
Molekulový pohyb
Makroskopicky: tepelný stav látky, ktorý je nazývaný teplota má úzku súvislosť s pohybom základných stavebných častíc látky – (molekúl, atómov a pod.). Tento pohyb sa označuje ako molekulový pohyb. Vzhľadom na to, že molekulový pohyb sa výrazne prejavuje pri zmenách teploty látky sa často označuje aj ako tepelný pohyb.
Molekulový pohyb je pokladaný za samostatný druh fyzikálneho pohybu, ktorého základnou vlastnosťou, ktorou sa líši od klasického mechanického pohybu je: Ide o rádovo zložitejší druh pohybu, ako je mechanický pohyb. Pre popísanie tohoto pohybu sa využívajú metódy štatistickej fyziky.
Ventura Rodríguez
Ventura Rodríguez Tizón (* 14. júl 1717, Ciempozuelos, Španielsko – † 26. september 1785, Madrid, Španielsko) bol španielsky barokový architekt a umelec.
Eliška Tomová
RNDr. Eliška Tomová, CSc. (* 15. jún 1942, Nymburk† 1. december 1986, Bratislava) bola slovenská matematička.
V roku 1964 ukončila Prírodovedeckú fakultu UK v Bratislave, odbor Pravdepodobnosť a matematická štatistika. V rokoch 1964– 1986 pracovala v Matematickom ústave SAV. V roku 1975 získala titul CSc., jej školiteľom bol RNDr. Juraj Bosák, DrSc. Vedecky pracovala v teórii grafov.
NGC 426
NGC 426 je galaxia v súhvezdí Veľryba, ktorú objavil britsko-nemecký astronóm William Herschel 20. decembra 1786.
Jej zdanlivá hviezdna veľkosť je 12,8.
Tematizácia
Tematizácia alebo tematizovanie je premena nejakej entity alebo entít na tému úvah, reflexie, výskumných operácií a pod., ktorých výsledok (súbor istých významových útvarov týkajúcich sa danej témy alebo obsiahnutých v nej) má byť vyjadrený v texte. Ak pri tematizácii plnia rozhodujúcu úlohu filozofické významové útvary, hovoríme o filozofickej tematizácii.
Postupný pohyb
Postupný pohyb môže byť:
Požecko-slavónska župa
Požecko-slavónska župa je jedna z chorvátskych žúp. Patrí k tým stredne veľkým, leží na východe krajiny, v Slavónsku a jej hlavným mestem je Požega.
Charakter župy
Župa hraničí na juhu s Brodsko-posávskou župou, na severe s Osijecko-baranjskou župou, Viroviticko-podrávskou a Bjelovarsko-bilogorskou župou, na západe potom ešte zo Sisacko-moslavinskou župou. Jej územie je nížinné pri hraniciach s ostatnými župami a v strede hornaté; nachádza sa tu totiž chrbát Požeška, vystupujúci do nadmorskej výšky až 610 m. Vzhľadom na to tadiaľ neprebiehajú žiadné hlavné ťahy. Veľká časť územia župy je doposiaľ poničená po vojne v 90. rokoch 20. storočia.
Harc
Harc je obec v Maďarsku v Tolnianskej župe v obvode Szekszárd.
Má rozlohu 1586 ha a žije tu 917 obyvateľov (2007).
Družina
Družina môže byť:
Kyselina listová
Kyselina listová (iné názvy: kyselina folová [nesprávne kyselina foliková], vitamín B9, vitamín Bc, vitamín M, folát ) je kyselina a zároveň vitamín.
Charakteristika
Kyselina listová patrí do skupiny vitamínov rozpustných vo vode. V malej miere je syntetizovaná črevnými baktériami. Jej sumárny vzorec je C19H19N7O6.
Biochemický význam
Kyselina listová sa mení na kyselinu dihydrolistovú a následne na kyselinu tetrahydrolistovú, ktorá potom vystupuje ako kofaktor mnohých chemických reakcií.
stred|náhľad|450x450bod|Premena kyseliny listovej na [[dihydrofolát (DHF) a tetrahydrofolát (THF). Následne sa na dusíkov atómy môžu naviazať jednouhlíkové fragmenty. V tejto podobe sa folát využíva ako kofaktor. Na obrázku chýba 5-metyltetrahydrofolát.]]
Je nevyhnutná pre všetky procesy bunkového delenia a rastu, syntéze nukleových kyselín, správny vývoj a rast bielych krviniek a je súčasťou génov a chromozómov.
Výskyt
Jej hlavným zdrojom je zelená listová zelenina, ovocie, mäso a kvasinky.
Odporúčaná denná dávka je 400 μg, pri tehotenstve 800 μg, maximálne 1 mg.
Prejavy nedostatku kyseliny listovej
Hypovitaminóza sa prejavuje anémiou a narušením vstrebávania živín cez stenu čreva.
NGC 427
NGC 427 je galaxia v súhvezdí Sochár, ktorú objavil anglický astronóm John Herschel 25. septembra 1834.
Jej zdanlivá hviezdna veľkosť je 14,2.
Plancher-les-Mines
Plancher-les-Mines je francúzska obec, ktorá sa nachádza v departemente Haute-Saône, v regióne Franche-Comté.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Iregszemcse
Má rozlohu 5833 ha a žije tu 2702 obyvateľov (2007).
Adam Tomčáni
Adam Tomčáni (* 4. december 1755, Kamanová – † 24. júl 1831, Pešť) bol fyzik a pedagóg.
Narodil sa 4. decembra 1755 v Kamanovej (dnes okres Topoľčany) v zemianskej rodine Adama Tomčáni a jeho manželky Rosiny.
Od roku 1778 študoval na univerzite a neskôr matematiku a fyziku na zememeračskom inštitúte v Budíne. Spočiatku bol asistentom na zememeračskom inštitúte, neskôr na Katedre mechaniky a prírodovedy v Pešti (1790–1791), ako aj profesorom fyziky na akadémii vo Veľkom Varadíne ( 1791–1798). Na Kráľovskej akadémii v Bratislave prednášal fyziku (1799–1801) a napokon bol profesorom na Katedre fyziky a mechaniky strojov na peštianskej univerzite, kde bol tiež dekanom ( 1804– 1805) a rektorom ( 1823–1824). Jeho nástupcom bol ďalší významný vedec pôvodom zo Slovenska Štefan Anián Jedlík. Tomčáni je autorom viacerých vysokoškolských učebníc. Napríklad v diele Institutiones physicae (1821–1822) zreteľne diferencoval jednotlivé oblasti fyziky a po prvý raz od nej oddelil astronómiu a fyzický zemepis. V knihe sa prejavila skutočnosť, že A. Tomčáni bol prvým svetským profesorom fyziky na Slovensku.
Najvýznamnejším jeho spisom je monografia o galvanizme Dissertatio de theoria phaenomenorum electricitatis galvaniae (1809), prvá svojho druhu nielen na Slovensku, ale i v celom Uhorsku. V tejto 355-stránkovej knihe skúmal fyzikálne a chemické vlastnosti elektrického článku, galvanizmus v jednoduchých vodičoch a v organických látkach. Význam diela vystúpi do popredia, keď si uvedomíme, že šlo o novú vednú oblasť. Tomčáni sa tiež podieľal na výskume následkov zemetrasenia v Uhorsku.
Spolu s ďalšími učencami v roku 1802 navrhol, aby sa založila uhorská prírodovedecká a lekárska spoločnosť. Táto iniciatíva sa nestretla s porozumením. Zomrel 24. júla 1831 v Budapešti.
NGC 428
NGC 428 je galaxia v súhvezdí Veľryba, ktorú objavil britsko-nemecký astronóm William Herschel 20. decembra 1786.
Jej zdanlivá hviezdna veľkosť je 11,3.
Ticho
Ticho je stav bez zvuku. Ticho má význam vo viacerých oblastiach. Napríklad v rečníckom prejave ako dramatizujúci prostriedok alebo pri smútočných obradoch, napr. „minúta ticha“. Z filozofického hľadiska ticho vzniká absenciou alebo zrušením reči.
E-mej-šan
E-mej-šan je vrch v čínskej provincii S'-čchuan. Dosahuje výšku 3 099 metrov. Za jej patróna býva označovaný bódhisattva Samantabhadra.
Patrí medzi tzv. štyri posvätné vrchy budhizmu, čo je označenie pre štyri vrchy, ktoré sú posvätné pre budhistov. Nachádza sa na ňom Budha z Le-šanu, najväčšia socha Buddhu na svete.
V roku 1996 boli vrch a socha zapísaní na zoznam svetového dedičstva UNESCO.
Izmény
Izmény je obec v Maďarsku v Tolnianskej župe v obvode Bonyhád.
Má rozlohu 1373 ha a žije tu 526 obyvateľov (2007).
Thestios (rozlišovacia stránka)
Thestios alebo Testios môže byť v gréckej mytológii:
Fylochinón
Fylochinón alebo vitamín K je vitamín.
Charakteristika
Fylochinón patrí do skupiny vitamínov rozpustných v tukoch. Nie je citlivý na teplo, ale podlieha zmenám pôsobením silných kyselín a oxidantov.
Výskyt
Hlavným zdrojom je plnotučné mlieko, karfiol, vaječné žĺtko, ryža, špenát, sójový olej a paradajky.
Vplyv na zdravie
Fylochinón je dôležitý faktor zrážania krvi.
DDD 1 mg
Prejavy nedostatku Fylochinónu
Mierna hypovitaminóza sa prejavuje spomalenou zrážanlivosťou krvi.
Extrémna hypovitaminóza spôsobuje krvácavosť a anémiu.
Jágónak
Jágónak je obec v Maďarsku v Tolnianskej župe v obvode Dombóvár.
Má rozlohu 1540 ha a žije tu 281 obyvateľov (2007).
Beluša malá
Beluša malá (iné názvy: volavka striebristá, čapľa malá ;lat. Egretta garzetta) je druh z čeľade volavkovité. Obýva močiare, rybníky, delty riek v južnej časti palearktickej oblasti, orientálnej, austrálskej a etiópskej oblasti. Na Slovensku je to vzácny hniezdič v 0,90 % mapovacích kvadrátov a mimo obdobia hniezdenia na 12,80 % mapovacích kvadrátov. Podľa Medzinárodnej únie na ochranu prírody a prírodných zdrojov beluša malá patrí medzi najmenej ohrozené druhy, trend celkovej populácie je stúpajúci, európska populácia má klesajúci trend, v krátkodobom merítku je stabilná.
Výskyt a stav na Slovensku
Odhadovaný počet hniezdiacich párov v rokoch 19801999 bol 030. Druh bol fluktujúci. Ekosozologický status v roku 1995 E - ohrozený druh. V roku 1998 EN:B1, EN - ohrozený druh. V roku 2001 EN - ohrozený. Európsky ochranársky status nezaradený SPEC. Stupeň ohrozenia S - vyhovujúci ochranársky status. .
Odhadovaný počet hniezdiacich párov v rokoch 20082012 bol 3050 párov. Krátkodobý trend za posledných 12 rokov (20002012) aj dlhodobý trend od roku 1980 (19802012) boli stabilné. Veľkosť územia na ktorom hniezdila za posledných 12 rokov ako aj z pohľadu dlhodobého trendu bola stabilná. V roku 2014 VU* D - zraniteľný.
Odhadovaný počet hniezdiacich párov v rokoch 20132018 bol 3050 párov. Krátkodobý trend za posledných 12 rokov (20082018) bol stabilný. Dlhodobý trend od roku 1980 (19802018) bol stúpajúci. Veľkosť územia na ktorom hniezdila za posledných 12 rokov ako aj z pohľadu dlhodobého trendu bola stabilná.
Súdne lekárstvo
Súdne lekárstvo alebo forenzná medicína je samostatný odbor v systéme medicínskych vied. Je jedným z najstarších špeciálnych medicínskych odborov a historicky sa vyvinul z lekárskej kriminalistiky. Rozoberá, vysvetľuje a zodpovedá otázky lekárskej a biologickej povahy, teda aplikuje medicínske poznatky pre potreby práva a zdravotníctva. Pomáha tak riešiť najmä skutkové a dôkazové otázky. Objektívny súdnolekársky nález je často podkladom pre vysvetlenie pôvodu a príčiny tohto nálezu. Súdne lekárstvo je praktickým medicínskym odborom dávaným na uroveň klinických disciplín. Vo svojej práci používa a využíva metódy a poznatky rôznych odvetví lekárskej vedy, akými sú napr. patológia, biochémia, hematológia, traumatológia, resuscitácia, genetika, mikrobiológia, farmakológia atď., má však aj vlastné špecifické metódy, napr. dopravnú medicínu a výskum alkoholu, využíva aj iné prírodné vedy (analytická chémia, entomológia). Súdne lekárstvo má značný interdisciplinárny dosah a okrem iného je úzko späté s právnou sústavou a najmä s medicínskym právom. Má významné preventívne zameranie proti mnohým negatívnym spoločenským javom (kriminálne násilie, dopravná a pracovná nehodovosť, samovražednosť, alkoholizmus, drogová závislosť a pod.).
Prishtina
Prishtina môže byť:
NGC 429
Jej zdanlivá hviezdna veľkosť je 13,4.
Kajdacs
Kajdacs je obec v Maďarsku v Tolnianskej župe v obvode Paks.
Má rozlohu 3773 ha a žije tu 1309 obyvateľov (2007).
Termín (názov)
Termín (iné názvy: terminus technicus, odborný termín, názov, odborný názov, odborný výraz, odborné pomenovanie) je slovo alebo slovné spojenie s presne vymedzeným významom, používané záväzne v určitom vednom alebo pracovnom odbore. Presnejšie jazykovedné definície sú v závislosti od danej terminologickej teórie napríklad:
Opakom termínu je netermín, ktorý na rozdiel od termínu nespĺňa najmä niektoré alebo všetky z týchto vlastností:
Z filozofického hľadiska je termín výsledkom logickej analýzy mena.
Slová názov a termín nepovažujú všetci jazykovedci za synonymá.
Eufrasio López de Rojas
Eufrasio López de Rojas (* 1628, Andújar, Španielsko – † 1684, Jaén, Španielsko) bol španielsky architekt.
Narciso Tomé
thumb|Oltár El Transparente v katedrále, [[Toledo.]] Narciso Tomé (* 1690, Toro, Španielsko – † 1742) bol španielsky barokový architekt a sochár.
Spolu s bratom Diegom v roku 1715 vyzdobili sochami priečelie univerzity Valladolid. V roku 1721 bol vymenovaný za majstra katedrály v Tolede, pre ktorú vytvoril známy oltár El Transparente (1721 – 1732).
Petrovec
Petrovec alebo v Srbsku aj Báčsky Petrovec môže byť:
NGC 430
NGC 430 je galaxia v súhvezdí Veľryba, ktorú objavil britsko-nemecký astronóm William Herschel 1. októbra 1785.
Johann Rudolph Schellenberg
Johann Rudolph Schellenberg (* 4. január 1740, Bazilej, Švajčiarsko – † 6. august 1806, Töss) bol významný švajčiarsky botanik, spisovateľ, maliar – ilustrátor, rytec a entomológ, ktorý sa zaoberal hlavne dvojkrídlovcami (Diptera) a chrobákmi (Coleoptera). Patril k najvýznamnejším švajčiarskym ilustrátorom a k jedným z najvýznamnejších švajčiarskych rytcov 18. storočia.
NGC 430
Jej zdanlivá hviezdna veľkosť je 12,5.
Johann Rudolph Schellenberg
Biografia
Narodil sa v roku 1740 ako syn maliara Johanna Ulricha Schellenberga a matky Anny Kathariny, rodenej Huberovej, ktorá bola dcérou ďalšieho známeho maliara Johanna Rudolfa Hubera, ktorý ho naučil jeho prvé maliarské zásady a zvyklosti. V roku 1748 sa rodina presťahovala do mesta Winterthur, kde sa narodil jeho otec. Tu Schellenberg navštevuje spoločne s Antonom Graffom základnú školu a neskôr pracuje v tamojšej fabrike. Potom sa vracia nazad do Bazileja, kde študuje za maliara krajiniek a portrétov. Jeho prvé umelecké práce pochádzajú práve z tohto obdobia. Po návrate zo svojej cesty po Taliansku ochorel a neskôr sa presťahoval nazad do Winterthuru, kde sa začína zaoberať hmyzom, hlavne dvojkrídlovcami a chrobákmi. Jeho prvá práca, ktorá obsahovala 52 rytín hmyzu vyšla v roku 1761 spoločne s Johannom Heinrichom Sulzerom pod názvom: Kennzeichen der Insekten. Táto práca mala veľký úspech nielen doma, ale i v zahraničí a autor sa začína stávať známym odborníkom v entomologických kruhoch vtedajšej doby. V nasledujucom období publikuje cca 3800 entomologických vyobrazení vo viacerých prácach, ako napr. v roku 1803 v práci: Genres des mouches – Gattungen der Fliegen. K jeho najvýznamnejším entomologickým prácam patrí bohato ilustrované dielo Johanna Caspara Lavatera, pod názvom: Physiognomischen Fragmenten. Okrem toho autorove rytiny a kresby sa nachádzajú v asi 170 knihách viacerých autorov, kde celkove nakreslil viac ako 4000 ilustrácií.
V roku 1766 sa oženil s Maria Magdalena Hegnerovou, s ktorou mal dvoch synov a štyri dcéry. Je tiež známy ako excelentný maliar – ilustrátor. K jeho žiakom patrili okrem iných aj napr.: Johann Georg Penzel, Johann Heinrich Lips, Emanuel Steiner s Johann Jakob Biedermann.
Johann Rudolph Schellenberg zomrel v roku 1806.
Počas svojho života popísal niektoré nové druhy hmyzu z radov: Coleoptera a Diptera.
Lácar (jazero)
Lácar (po španielsky: Lago Lácar) je jazero ľadovcového pôvodu v provincii Neuquén v Argentíne. Je zovreté reťazcom Ánd, vo výške, leží približne na 40.18333°N, 71.53333°W. Územie okolo jazera je väčšinou neobývané, okrem malého mesta San Martín de los Andes na jeho severovýchodnom pobreží.
LG G2
náhľad|LG G2
LG G2 je androidový smartfón, ktorý vyvinula a vyrába spoločnosť LG Electronics. Je to nástupca modelov LG Optimus G a LG Optimus G Pro. Uvedený bol v New Yorku 7. augusta 2013 a vydaný v septembri 2013. Hlavnými znakmi sú softvérové funkcie, ktoré LG označuje ako schopnosť učiť sa od používateľa, kvalitný zvukový systém, ktorý bol navrhnutý na produkciu kvalitnejšieho audia, 5,2 palcový 1080p displej s technológiou, ktorá by mala zlepšiť energetickú efektívnosť a znižuje hrany okolo displeja a tiež jedinečné umiestnenie tlačidiel vypínania a ovládania hlasitosti, ktoré sú umiestnené na zadnej strane pod šošovkou fotoaparátu.
Zväzok preverovanej osoby
Zväzok preverovanej osoby alebo spis preverovanej osoby bol zavedený s cieľom sústreďovať písomnosti previerkového charakteru na osoby z hľadiska ich využiteľnosti alebo nebezpečnosti.
Magdaléna Tóthová
doc. RNDr. Magdaléna Tóthová, CSc. (* 14. marec 1944, Vranov nad Topľou – † 25. apríl 1999, Košice) bola slovenská fyzička.
Narodila sa 14. marca 1944 vo Vranove nad Topľou.
V roku 1967 absolvovala Prírodovedeckú fakultu UPJŠ v odbore jadrová fyzika. Po skončení štúdia nastúpila na Katedru jadrovej fyziky a od roku 1969 pôsobila na Katedre teoretickej fyziky a geofyziky UPJŠ, od roku 1994 ako docentka. Počas tridsaťročného pôsobenia na katedre sa venovala osobitne teoretickej a kvantovej mechanike. S tým súvisí aj jej spoluautorstvo na skriptách Teoretická mechanika 1 a 2 a Kvantová a štatistická fyzika 1. Vedecky bola zameraná na štúdium jadro-jadrových zrážok pri relativistických energiách metódou jadrových emulzií. Spolupracovala so SÚJV v Dubne a v posledných rokoch s CERNom v rámci spolupráce EMUOM.
Zomrela 25. apríla 1999 v Košiciach.
Kakasd
Má rozlohu 2079 ha a žije tu 1699 obyvateľov (2007).
Filozofická tematizácia
Filozofická tematizácia je premieňanie istého úseku skutočnosti, nejakej entity alebo entít na filozofickú tému. Filozofická tematizácia je jedna z hlavných etáp alebo operácií filozofovania, jeho prvý alebo základný krok, na ktorý nadväzujú ďalšie etapy (operácie), ako filozofická práca s témou či témami (filozofická tematická práca), analýza a syntéza, filozofická problematizácia, filozofická (syn)kritika, textácia výsledkov filozofovania (utvorenie filozofického textu).
Hádzaná na Stredoamerických a karibských hrách 1993
Hádzaná na Stredoamerických a karibských hrách 1993 bol hádzanársky turnaj v rámci multišportového podujatia Stredoamerických a karibských hier 1993. Konal sa v meste Ponce, v Portoriku v novembri 1993, za účasti 4 mužských a 5 ženských tímov. Hádzanársky turnaj sa na hrách organizoval prvýkrát. Na turnaji zvíťazili obe reprezentácie Kuby.
Trh
náhľad|Trh so zeleninou v Singapure.
Trh je miesto, kde sa stretávajú kupujúci a predávajúci, aby sa dohodli na kúpe a predaji určitého tovaru alebo služby za určitú cenu. Je to priestor, v ktorom si jednotlivé ekonomické subjekty vymieňajú výsledky svojej činnosti (napr. obchodný dom, trhovisko, burza). Trh je regulátorom a stabilizátorom ekonomického rozvoja. Je to súhrn rozličných nástrojov, foriem, mechanizmov a sociálno-ekonomických vzťahov.
Navonok sa trh javí ako miesto, kde sa predávajú a kupujú tovary. Trh je možno charakterizovať ako proces, v ktorom sa realizujú ekonomické vzťahy medzi jednotlivými trhovými subjektmi prostredníctvom výmeny tovarov a služieb. Je to súhrn ekonomických procesov a vzťahov, ktoré vznikajú pri kúpe a predaji a majú vplyv na fungovanie trhu, výroby, rozdeľovania a spotreby. Vzniká tu interakcia ponuka – dopyt.
Delenie trhu
Z územného hľadiska:
Z hľadiska predmetu kúpy a predaja:
Izalobara
izalobara je čiara, spájajúca miesta s rovnakou hodnotou zmeny tlaku vzduchu za určený časový interval. Izalobara znázorňuje na synoptickej mape tlakovú tendenciu - hodnotu zmeny tlaku vzduchu spravidla za 3 h, ako aj jej charakter – nárast alebo pokles.
Trh
Delenie trhu
Podľa stupňa organizovanosti:
Z hľadiska podmienok pre fungovanie komponentov trhu:
Z hľadiska súladu s existujúcim zákonodarstvom:
Úlohy trhu
Medzi základné úlohy trhu patrí riešenie triády základných ekonomických otázok. Trh plní tieto funkcie:
Územný vývoj trhu
Začína miestnym trhom, ktorý zahŕňa objem kúp a predajov na určitom teritoriálne ohraničenom mieste a má význam len pre toto miesto. Spojením viacerých miestnych trhov sa časom vytvoril vnútorný (národný) trh, v ktorého rámci sa uskutočňovala výmena medzi jednotlivými miestnymi trhmi. Prepojením vnútorných trhov postupne vznikal medzinárodný trh. Posledným predstupňom svetového trhu bol regionálny trh, ktorý tovarové vzťahy vznikajúce na medzinárodnom trhu rozvinul do regionálneho meradla.
Šan
Šan (čín., tiež čchan, ch'an-na, jap. zen, sans. djána) je jedna zo škôl budhistickej mahájány, ktorá sa vyvinula v znovuzjednotenej Číne za dynastie Suej a Tchang.
Škola šan učila imanencii budu a zvláštne techniky meditácie na získanie okamžitého prebudenia. Šan sa odvoláva na Bódhidharmu.
LG G2 mini
LG G2 Mini je androidový smartfón, ktorý vyvinula a vyrába spoločnosť LG Electronics. Uvedený bol na Mobile World Congress 23. februára 2014. G2 Mini je navrhnutý ako menšia verzia svojho menovca plnej veľkosti, LG G2, pričom má podobný dizajn, ale menší displej a slabšiu hardvérovú špecifikáciu.
Hardvér
Obsahuje systém na čipe Qualcomm Snapdragon 400 MSM8226, procesor 1,2 GHz quad-core Cortex x-A7, grafický procesor Adreno 305, 1 GB RAM, 8 GB vnútorného úložiska, slot na microSD karty do 64 GB, Li-Pol batériu s kapacitou 2440 mAh. IPS displej má uhlopriečku 4,7" (120 mm), rozlíšenie qHD 960x540 (234 ppi). Beží na ňom Android 4.4.2.
NGC 431
NGC 431 je galaxia v súhvezdí Andromeda, ktorú objavil anglický astronóm John Herschel 22. novembra 1827.
Jej zdanlivá hviezdna veľkosť je 12,9.
Polaincourt-et-Clairefontaine
Polaincourt-et-Clairefontaine je francúzska obec, ktorá sa nachádza v departemente Haute-Saône, v regióne Franche-Comté.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Administratívne členenie Srbska
Regióny
náhľad|Administratívne členenie – štatistické regióny Srbsko sa na najvyššej úrovni delí na päť tzv. „štatistických regiónov“ a tie sú:
Autonómne kraje
Ústava Srbska rozpoznáva dva autonómne kraje (autonómne pokrajiny; j.č. ):
Obce
náhľad|Administratívne členenie – obce Obvody sa zas delia na obce (po srbsky j.č. "opština"). Srbské "obce" sa napriek svojmu názvu svojou veľkosťou, ako aj skutočnosťou, že zahŕňajú mestá a dediny, prakticky podobajú skôr slovenským okresom. Pozri obec (Srbsko).
Terminológia
Na stránkach slovenského Úradu geodézie sa "pokrajina" oficiálne prekladá ako "kraj", ale na oficiálnych srbských stránkach v slovenčine (slovenčina je vo Vojvodine úradný jazyk) sa prekladá ako "pokrajina" a inak sa možno sa stretnúť aj s prekladom "oblasť" alebo (pod vplyvom anglickej tlače) "provincia". Autor Srbochorvátsko-slovenského slovníka Emil Horák navrhuje aj v „spisovnej“ slovenčine používať pre autonómne územia v Srbsku (Vojvodina a Kosovo) názov "pokrajina".
Na oficiálnych srbských stránkach v slovenčine sa srbské "okrug" prekladá ako "obvod", ale inak sa možno stretnúť aj s prekladom "okres" alebo zriedkavo "okruh" (o okruhoch sa naopak zvyčajne hovorí najmä v súvislosti s Ruskom).
Na oficiálnych srbských stránkach v slovenčine sa srbské "opština" prekladá ako "obec".
Zoznam ocenení skupiny Nickelback
Zoznam ocenení skupiny Nickelback predstavuje zoznam cien a nominácií získaných počas hudobnej činnosti kanadskej rockovej skupiny Nickelback. Skupina v roku 2007 bola zavedená na Kanadský chodník slávy.
American Music Awards
American Music Awards je udeľovaná za vynikajúce výsledky v hudobnom priemysle. Nickelback získal 2 ocenenia zo 6 nominácií.
Billboard Music Awards
Billboard Music Awards sú sponzorované magazínom Billboard a konajú sa každoročne v decembri. Nickelback získal 3 ocenenia z 5 nominácií.
Juno Awards
Juno Awards sú udeľované Canadian Academy of Recording Arts and Sciences. Nickelback získal 12 ocenení z 26 nominácií.
MuchMusic Video Awards
Much Muisc Video Awards je každoročné udeľovanie cien prezentované kanadským hudobným televíznym kanálom MuchMusic. Nickelback získal 7 cien z 15 nominácií.
MTV Video Music Awards
MTV Video Music Awards je každoročné udeľovanie cien prezentované americkým hudobným televíznym kanálom MTV. V roku 2002 Chad Kroeger (Nickelback) vyhral v kategórii Best Video from a Film s Joseym Scottom (Saliva) za ústrednú melódiu z filmu Spider-Man, „Hero“.
People’s Choice Awards
People’s Choice Awards je ocenenie za uznanie verejnosťou a prácu v populárnej kultúre. Nickelback získal 1 cenu.
World Music Awards
World Music Awards je medzinárodné udeľovanie cien založené v roku 1989, ktoré každoročne udeľuje na základe celosvetového predaja International Federation of the Phonographic Industry (IFPI).
Records of the Year Award
The Record of the Year je ocenenie, za ktoré hlasuje verejnosť Spojeného kráľovstva. Skladba „Rockstar“ je prvým víťazom, ktorý nebol na #1 v britskom rebríčku singlov a tiež prvý singel ne-anglického interpreta.
Muchárik malý
Muchárik malý alebo muchárik červenohrdlý (Ficedula parva) je vták z čeľade muchárovité. Obýva palearktídu od Uralu po strednú Európu, od 19. storočia sa šíri smerom na západ. Zimuje v Indii, Indonézii a na Srí Lanke. Slovensko má druhú najpočetnejšiu populáciu muchárikov malých v Európe. Podľa Medzinárodnej únie na ochranu prírody a prírodných zdrojov muchárik malý patrí medzi najmenej ohrozené druhy, trend celkovej aj európskej populácie je stúpajúci.
Opis
Muchárik malý je menší ako vrabec domový, meria 11  –  a váži 8,5 – 11 g. Samček má bradu, hrdlo, hrvoľ a časť pŕs červenej farby. Chrbát je sivohnedý, letky tmavé, hlava sivá, spodná časť tela je žltkavá. Chvost je tmavý, bočné kormidlové perá majú na okrajoch v hornej časti biele okraje. Biele okraje chvosta sú typické pre obe pohlavia a je to dôležitý rozlišovací znak. Samička je viac do hneda, nemá červenú škvrnu. . Mláďatá sú škvrnité.
Hlas
Spev muchárika malého znie jasne, trochu melancholicky a má dve rozlíšiteľné časti. Začne vyššie a klesá. Znie ako "titt-ü, titt-tüj, tüj, tüj" alebo "ti-tla ti-tla ti-tla ti tla-tla-tla-tla". Často volá suchým hlasom "trrr" podobným orieškovi obyčajnému. . Poznáme i mäkké, melancholicky znejúce vábenie "tyli", pripomínajúce rýchlu škrípajúcu hojdačku. Často tento hlas kombinuje s tichým "cvrr".
Výskyt a stav na Slovensku
Muchárik malý obýva pásmo bukových a zmiešaných bukových lesov. Najvyššie položené hniezdiská sú v Západných Tatrách až  vo Veľkej a Malej Fatre. Hniezdenia boli zistené i v parkoch a záhradách. Na slovenských nížinách nehniezdi, zastavuje sa tu v rôznych netypických biotopoch počas migrácie (napr. pobrežné vrbiny, staré sady a pod.). Ťah prebieha začiatkom mája a v auguste.
Odhadovaný počet hniezdiacich párov je 5 000 – 10 000. Hniezdenie bolo dokázané alebo pravdepodobné v 56,20 % mapovacích kvadrátov. Veľkosť populácie i územie, na ktorom sa vyskytuje, sú stabilné, maximálna zmena do 20 %. Ekosozologický status v roku 1995 R – vzácny. V roku 1998 NE – nehodnotený druh podľa uvedených kritérií z viacerých dôvodov. V roku 2001 NE – nehodnotený. V roku 2014 LC – menej dotknutý. Európsky ochranársky status – nezaradený SPEC. Stupeň ohrozenia S – vyhovujúci ochranársky status.
Biotop
Hniezdnym biotopom muchárika malého sú staré, vysoké listnaté a zmiešané lesy, najmä bukové a bukovo-jedľové. Mucháriky malé obľubujú blízkosť mladších porastov, dolinky a miesta susediace s lúkami a potokmi.
Hniezdenie
Na hniezdenie si vyberajú dutiny a polodutiny v stromoch, hniezdo stavia samička z trávy a machu, v strede je srsť a perie. Na 4 – 7 vajíčkach sedí iba samica, hniezdia iba raz v júni. Obaja rodičia kŕmia a vychovávajú mláďatá 14 dní.
Potrava
Muchárik malý sa živí lietajúcim hmyzom. Chytá ho v korunách stromov, ale aj na lúkach.
Ochrana
Je zákonom chránený, spoločenská hodnota je 2000 € (vyhláška MŽP č. 170/2021).
Alain Robbe-Grillet
Alain Robbe-Grillet [Rob grije] (* 18. august 1922, Brest, Francúzsko – † 18. február 2008, Caen, Francúzsko) bol francúzsky spisovateľ, literárny teoretik a filmový režisér, jeden zo zakladateľov nového románu.
Životopis
Strednú školu vyštudoval v Breste. Počas druhej svetovej vojny pracoval v nemeckej továrni na tanky. Po vojne študoval v Paríži vysokú školu poľnohospodársku so zameraním na tropické a subtropické (alebo presnejšie koloniálne) poľnohospodárstvo, po jej absolvovaní (1945) pracoval v národnom štatistickom a ekonomickom ústave, kde sa zaoberal výskumom hormónov. Pôsobil taktiež na Martiniqu a v Západnej Indii, kde sa venoval kultivácii banánov, čo neskôr využil vo svojej literárnej kariére.
Od roku 1955 pôsobil ako poradca prestížnom francúzskom knižnom vydavateľstve Les Editions de Minuit. Od tej doby sa venuje literatúre a filmu, pri tejto činnosti ešte prednášal na niekoľkých vysokých školách nielen v Európe, ale i v USA.
Svoj prvý román, Un régicide, napísal už na konci 40. rokov, ale kniha bola publikovaná až v roku 1949. Jeho prvou vydanou knihou bol detektívny román Les Gommes (Gumy) z roku 1953, ktorý ho okamžite zaradil medzi vedúce osobnosti tzv. nového románu. V rovnakom duchu vznikli i jeho ďalšie práce, romány La Jalousie (Žiarlivosť) z roku 1957, ktorý Vladimir Nabokov nazval najlepším románom storočia, a Dans le Labyrinte z roku 1959. V roku 1963 vydal teoretickú stať o umení románu Pour un Nouveau Roman (Za nový román). Napriek tomu, že La Jalousie znamenala pre francúzskeho nakladateľa značný finančný neúspech, bola v krátkej dobe preložená do viacerých cudzích jazykov.
Robbe-Grillet napísal i niekoľko filmových scenárov. Najznámejším z nich je L'Année dernière à Marienbad (Vlani v Marienbade), natočený v roku 1961.
V roku 1975 vytvoril spolu s maliarom René Magritteom knihu La Belle captive, v ktorej sa prepája Robbe-Grilletov text a Magrittove kresby.
Poslednou knihou Alaina Robbe-Grilleta je detektívny román so špionážnou zápletkou La Reprise, odohrávajúci sa v povojnovom Berlíne.
Jeho manželkou je francúzska spisovateľka Catherine Robbe-Grillet.
Literárna tvorba
Vo svojom diele potláčal časovú chronológiu a logiku príbehov, programovo sa nezaoberal psychológiou, tvrdil, že literárna tvorba nemôže slúžiť ničomu a nikomu, tým vlastne odmietol akúkoľvek literatúru, vrátane svojej (napísal niekoľko obhajob nového románu - obhajoba slúži novému románu). Prehlásením, že neexistuje nič než rukopis, zrušil vzťah medzi obsahom a formou. To samozrejme vylučuje akýkoľvek popis jeho diel a u podstatnej časti populácie i snahu tieto diela čítať.
Postupne sa dostal do sveta tvarov, čím zrušil význam, zrovnoprávnil vzťah človeka s ostatnými živými tvormi, a tie potom zrovnoprávnil s neživou prírodou. Jeho vnímanie viedlo k tomu, že nakoniec poprel správanie ako také - „žiadna vec ani čin nemôže byť veľkolepý, alebo krásny, čin nemôže byť dobrý ani zlý, všetko proste je.“
Všetky svoje diela považuje za autobiografické, vyznáva zásadu Clauda Simona, že všetko je autobiografické, dokonca i fikcia. Od 80. rokov vytvoril niekoľko autobiografických kníh (napr. Les derniers jours de Corinthe).
Robbe-Grillet zastáva názor, že život je ani zmysluplný, ani absurdný, ale jednoducho jednoduchý. Absurditu vytrvalého hľadania zmyslu ironizoval v rade svojich diel (napr. Les Gommes a L'Année dernière à Marienbad).
Filmová tvorba
Jeho snahou bolo tvoriť „objektívnym pohľadom kamery“, čo dosahoval umiestnením kamery akoby v hlave postavy - rozprávača. Zachytával svet samostatne a nezávisle od existujúcich vecí. Prostriedkom priblíženia k nepreniknuteľnej skutočnosti sa stali vecné a detailné záznamy. Časté opakovanie podrobných, až geometrických popisov, spomienok či halucinačných predstáv vytváralo u diváka pocit, že dielo môže mať nejakú logiku.
Ako herec vystúpil vo filme Le Temps retrouvé (Čas znovu nájdený) režiséra Raoula Ruiza. V tejto adaptácii posledného dielu Proustovho Hľadania strateného času stvárnil epizódnu rolu Goncourta.
Súvislosti
V 60. rokoch patrili diela Alaina Robbe-Grilleta k obľúbeným diskusným témam v literárnych kruhoch i vo vtedajšom Česko-Slovensku, čo vo svojom románe Soukromá vichřice ironizoval Vladimír Páral.
Adam Foote
Adam Foote (* 10. júl 1971, Toronto, Ontário) je bývalý kanadský reprezentant v ľadovom hokeji.
Klubový hokej
Adam Foote je obranca. V roku 1989 ho v úvodnom drafte NHL vybral dnes už nejestvujúci klub Quebec Nordiques v 2. kole ako 22. v celkovom poradí. Na ľad NHL sa dostal v drese Quebecu v sezóne 1991/92. Odohral za tento klub 4 sezóny až do jeho zániku v roku 1995. Vtedy bol klub presťahovaný do Colorada a zmenil názov na Colorado Avalanche. Adam Foote hral za Colorado až do sezóny 2003/04. Získal s týmto klubom dvakrát Stanley Cup a to v rokoch 1996 a 2001. Pred sezónou 2005/06 prestúpil do Columbus Blue Jackets. Uzavrel zmluvu na tri roky v hodnote 13,5 milióna dolárov, ktorá mu zaručovala na prvú sezónu príjem 4,6 milióna dolárov. Stal sa tak druhým najdrahším hráčom mužstva Blue Jackets po Sergejovi Fedorovovi. Hrával s číslom 52 a od decembra 2005 bol kapitánom mužstva.
26. februára 2008 prestúpil do Colorada Avalanche.
Reprezentácia
Adam Foote získal v drese Kanady zlatú medailu na zimných olympijských hrách 2002 v Salt Lake City. Dostal sa aj do reprezentačného výberu Kanady na zimné olympijské hry 2006 v Turíne.
Kalaznó
Kalaznó je obec v Maďarsku v Tolnianskej župe v obvode Tamási.
Má rozlohu 1835 ha a žije tu 176 obyvateľov (2007).
Neuilly-le-Réal (kantón)
Neuilly-le-Réal je francúzsky kantón v obvode Moulins v departemente Allier v regióne Auvergne. Tvorí ho 9 obcí.
Národné osvetové centrum
Národné osvetové centrum (skrátene NOC) je štátnou príspevkovou organizáciou Ministerstva kultúry Slovenskej republiky. Podľa zákona č. 189/2015 Z. z. o kultúrno-osvetovej činnosti je kultúrno-osvetovým zariadením s celoslovenskou pôsobnosťou so všeobecným zameraním. Národné osvetové centrum je odborným a metodickým pracoviskom pre kultúrno-osvetovú činnosť, koordinačným a výkonným pracoviskom pre teoretickú, analytickú, informačnú, dokumentačnú a konzultačnú činnosť v oblasti kultúrno-osvetovej činnosti, koordinačným a výkonným pracoviskom pre výskum a štátne štatistické zisťovanie v oblasti kultúry, odborným pracoviskom, ktoré vedie národný register kultúrneho dedičstva ako centrálnu evidenciu údajov a informácií o kultúrnom dedičstve a pracoviskom pre ďalšie vzdelávanie zamestnancov v oblasti kultúrno-osvetovej činnosti.
Hlavná činnosť Národného osvetového centra je:
Národné osvetové centrum (NOC) sa venuje rozvoju neprofesionálnej kultúry na Slovensku. Je organizátorom a spoluorganizátorom rôznych celoštátnych postupových súťaží, prehliadok a festivalov neprofesionálneho umenia.
NOC ďalej realizuje v súlade s poslaním organizácie vzdelávaciu činnosť - vzdelávacie aktivity sú orientované na oblasť celoživotného vzdelávania, plnenie úloh štátnej kultúrnej politiky a ďalšieho odborného vzdelávania v oblasti miestnej a regionálnej kultúry a osvetovej činnosti. Z poverenia Ministerstva kultúry SR Národné osvetové centrum od roku 2014 koordinuje a zabezpečuje úlohy súvisiace s výkonom štatistického zisťovania v oblasti kultúry v zmysle zákona č. 540/2001 Z. z. o štátnej štatistike v znení neskorších predpisov.
Od roku 2012 realizuje národné projekty Operačného programu Informatizácia spoločnosti, prioritnej osi 2 „Rozvoj pamäťových a fondových inštitúcií a obnova ich národnej infraštruktúry“. Národné osvetové centrum bolo zapojené do digitalizácie kultúrneho dedičstva Slovenska, vzniknutý digitálny obsah je sprístupnený na portáli Slovakiana.
Od roku 2013 do marca 2021 bolo v pôsobnosti Národného osvetového centra plnenie úloh Európskeho kontaktného bodu, ktoré bolo súčasťou medzinárodnej siete zameranej na propagáciu a pomoc pri príprave a tvorbe projektov občianskych aktivít grantového programu Európa pre občanov 2007 – 2013.
História
História vzniku Národného osvetového centra sa viaže k 1.7.1953, keď Povereníctvo školstva a osvety zriadilo Osvetové ústredie v Bratislave. V tom istom roku vytvoril Slovenský výbor pre veci umenia Slovenské ústredie ľudovej umeleckej tvorivosti v Bratislave, ktoré Povereníctvo kultúry 1.1.1956 zmenilo
na Slovenský dom ľudovej umeleckej tvorivosti. Každá z týchto príspevkových organizácií si plnila svoje úlohy samostatne až do roku 1958, keď sa nariadením Povereníctva školstva a kultúry k 1.8.1958 obidve organizácie zlúčili a vznikol Osvetový ústav v Bratislave.
Osvetový ústav, priamy predchodca dnešného Národného osvetového centra, vznikol ako rezortné odborné pracovisko pre poradenstvo, vzdelávanie a dokumentačnú činnosť v kultúrno-osvetovej práci a záujmovej umeleckej činnosti. Počas svojej histórie prešiel zložitým vývojom.Viaceré zložky jeho činnosti sa odčleňovali do samostatných inštitúcií, napr. odčlenenie výstavnej činnosti do podniku Výstavníctvo v roku 1969, výskumných kabinetov do Výskumného ústavu kultúry a verejnej mienky v roku 1968. Zároveň sa zaraďovali do Osvetového ústavu krajské osvetové strediská ako kabinety ústavu a Doškoľovacie stredisko pre vzdelávanie pracovníkov odborov kultúry národných výborov a pracovníkov osvetových zariadení.
V roku 1990 rozhodnutím Ministerstva kultúry SR zanikol Osvetový ústav a bolo vytvorené Národné osvetové centrum s novým vymedzením činnosti a poslania ako teoretické, koncepčné, výskumné, informačné, výchovno-vzdelávacie, edičné a organizačné pracovisko pre rozvoj a skvalitňovanie kultúry v miestnych podmienkach, pričom od roku 1996 plnilo úlohy metodického centra pre osvetovú činnosť.
Riaditeľmi Osvetového ústavu a neskôr Národného osvetového centra boli postupne: Jozef Holický, Jaroslav Čelko, Michal Masaryk, Ctibor Tahy, Viliam Fábry, Andrej Greš, Ján Kuba, Ján Tazberík, Matej Vagač, Miroslav Pius, Ján Tazberík, Jana Kresáková, Ing. Jaroslav Mendel, JUDr. Ing. Michal Bartók. Od mája 2020 je generálnym riaditeľom Mgr. Erik Kriššák.
Architektonický výraz budovy v prostredí
náhľad|Budova Národného osvetové centra Budova Národného osvetového centra v Bratislave je objekt, ktorý navrhol architekt Miloš Chorvát roku 1957 a pôvodne sa volal Dom umenia a architektúry. V prehliadke architektonických prác roku 1957 udelili Chorvátovi čestnú cenu druhého stupňa za úvodný projekt tejto významnej budovy. Už toho roku sa začala aj jeho realizácia.
Národné osvetové centrum je pristavané k trom družstevným domom od Emila Belluša zo severnej strany. Trojpodlažný, výtvarne tvarovaný, výstavný pavilón umocňuje šesť podlažná administratívna časť, tvarovo a materiálovo nadväzujúca na susediace družstevné domy. Tento logicky a citovo jednotiaci výraz bol v dobe návrhu centra vzácny. Práve preto doplnenie výrazového charakteru časti stredu mesta je znakom uváženého autorovho prejavu, postaveného na komplexnom pochopení miestnych podmienok.
Budova je až prísne symetrická. Nižšia časť je v pôdoryse tvaru predĺženého šesťuholníka, šesť podlažná administratívna budova má tvar podkovy s nádvorím k družstevným domom. Budova má železobetónovú skeletovú konštrukciu. Výrazným tektonickým prvkom domu sú predsadené kovové lamely.
Hlavný vstup z námestia SNP vedie rovno do spoločenskej a ďalej do výstavnej časti dvoma veľkými schodišťami. V spoločenskej sále sa nachádza vlnitá doska na strope, čo je autorov obľúbený motív inšpirovaný Alvarom Aaltom. Ku kancelárskemu schodisku sa môžeme dostať hneď zo závetria. Z Kolárskej ulice je vjazd do dvora a vstup do zadného schodištia, na ktoré sú napojené dva byty a hospodárska prevádzka ako prísun exponátov, závodná jedáleň, bufet a na poschodiach výpomocné kancelárie. Ústredím pôdorysu je spoločenská časť na prízemí, klubovne, čitárne, bufet a vlastná sála na výšku jedného podlažia. Z predsália vedú dve voľné schodištia do výstavnej časti prvého a ďalej aj druhého poschodia. Tieto dve podlažia sú pripravené na voľnú stavbu výstavných priestorov či kójí. Ich plocha dosahuje 1700 metrov štvorcových a sú presvetlené stropom. Obvodové výstavné trakty majú trojmetrovú svetlú výšku s bočným osvetlením, ktoré možno regulovať lamelami.
Celkovo ak stavbu hodnotíme pri pohľade z vonku či z vnútra, jej tektonickosť (sk - tektonika), textúra povrchov i farebnosť pozdvihujú ducha miesta. Tvarovanie i osadenie objektu harmonizuje s prostredím. Budova Národného osvetového centra je dielo na estetickej a kultúrnej úrovni, cítiť z nej ducha obnovenej ľahkej moderny.
Logá inštitúcie
Logo Národného osvetového centra pozostáva zo štylizovaného zobrazenia knihy ako symbolu výchovno-vzdelávacej činnosti, lýry ako symbolu záujmovo-umeleckej činnosti a kvetu nad nimi ako symbolu krásy ducha, rozvíjaného činnosťami Národného osvetového centra.žiadny|náhľad|500x500bod|Oficiálne logo inštitúcie žiadny|náhľad|500x500bod|Logo, ktoré inštitúcia používa pri súťažiach a prehliadkach, kde je Národné osvetové centrum garantom. žiadny|náhľad|500x500bod|Banner #radostztvorivosti
Externé odkazy
__INDEXOVAT__
NGC 432
NGC 432 je galaxia v súhvezdí Tukan, ktorú objavil anglický astronóm John Herschel 6. októbra 1834.
Jej zdanlivá hviezdna veľkosť je 13.
Izotacha
Izotacha – čiara (izočiara), ktorá spája miesta s rovnakou rýchlosťou. V meteorológii sa používa na zobrazenie oblastí so silným vetrom na synoptických mapách alebo vertikálnych rezoch atmosféry (dýzové prúdenie).
Kapospula
Kapospula je obec v Maďarsku v Tolnianskej župe v obvode Dombóvár.
Má rozlohu 1980 ha a žije tu 956 obyvateľov (2007).
Power metal
Power metal je štýl metalu, ktorý kombinuje rysy tradičného metalu a speed metalu, často za symfonického kontextu. Vo všeobecnosti ho možno charakterizovať vznešenejším zvukom, na rozdiel od ťažkého a nesúzvučného zvuku rozšíreného v štýloch ako doom metal a death metal. Powermetalové skupiny sú obyčajne typické svojimi hymnickými skladbami s fantazijnou tematikou a silnými refrénmi, vytvárajúc tak divadelný, dramatický a emocionálne „silný“ zvuk. Tento pojem sa prvýkrát objavil v polovici 80. rokov 20. storočia a vzťahuje sa na dva odlišné, avšak veľmi podobné štýly: jeden vyvinutý a praktikovaný v Severnej Amerike s tvrdším zvukom podobným speed metalu, a potom druhý, väčšmi rozšírený a populárnejší štýl založený v Európe (predovšetkým v Nemecku, Poľsku, Škandinávii), v Austrálii, v Severnej Amerike, v Hongkong, a v Japonsku, ktorý je charakteristický jemnejším, melodickejším zvukom a častejším využívaním klávesov.
Pôvod
Čo sa textov týka, základy power metalu položil koncom 70. rokov vo svojej tvorbe Ronnie James Dio. Fantazijné texty, ktoré napísal pre skupinu Rainbow, sa zaoberali tematikou stredoveku, renesancie, ľudovej tvorby a science fiction, čo priamo ovplyvnilo moderné powermetalové kapely. Rob Halford zo skupiny Judas Priest vytvoril koncepciu typického powermetalového spevu. Jeho takmer stále vysoko položený spev sa stal jednou z charakteristických čŕt power metalu. Zdvojený gitarový zvuk zosnovaný duom Downing-Tipton mal nesmierny vplyv na tento subžáner. Ďalšia britská kapela, Iron Maiden, vniesla do metalu epickú a melodickú senzibilitu, vytvoriac tak kvázi hymnickú hudbu, ktorú si možno poľahky pospevovať, čiže vlastnosti, ktoré zväčša prijali za svoje aj moderní powermetaloví hudobníci. Vznik ranej nemeckej powermetalovej scény bol možný predovšetkým za pomoci skupín Scorpions a Accept. Švédsky gitarista Yngwie Malmsteen mal svojím presným a rýchlym neoklasickým štýlom veľký vplyv na budúcich powermetalových gitaristov. Jeho spoluhráč Jens Johansson zmodernizoval klávesový zvuk Jona Lorda z Deep Purple, ktorý sa následne stal súčasťou žánru. A naostatok treba spomenúť skupinu Manowar, ktorej mytologické texty typu „meč a mágia“ ovplyvnili množstvo powermetalových skupín.
Charakteristické znaky
180px|thumb|Kai Hansen zo skupiny [[Gamma Ray počas predstavenia v španielskej Barcelone. Hansen je vo všeobecnosti považovaný za „krstného otca power metalu“.]] V súčasnosti sa power metal spája s rýchlym tempom a melodickými harmóniami, zvuk býva zmiešaný z črtami speed metalu, hudobného predchodcu power metalu.
Spev
V power metale hrá veľmi dôležitú úlohu spevák, využívajúci „čistý“ spev v oveľa väčšej miere než v extrémnych metalových žánroch, kde sa spravidla využívajú hrdelné vokály. Speváci zväčša kráčajú v šľapajach takých legiend heavymetalového spevu ako Ronnie James Dio, Bruce Dickinson, Rob Halford, Geoff Tate a iných. Spev je väčšinou vo veľmi vysokých tónoch, a vokálny rozsah je obyčajne veľmi široký. Väčšina spevákov tohto žánru spieva v tenore, čo im umožňuje dosahovať veľmi vysoké tóny, napríklad Timo Kotipelto zo skupiny Stratovarius a Michael Kiske (ex-Helloween). Avšak existujú aj výnimky a mnohí speváci spievajú barytón alebo bas. Niektorí speváci spievajú drsnejším, thrashmetalovým spôsobom, napríklad Chris Boltendah zo skupiny Grave Digger, Kai Hansen z Gamma Ray a Peavy Wagner z kapely Rage, alebo dokonca používajú murmur, napr. Alexi Laiho z Children of Bodom a Jari Mäenpää zo skupiny Wintersun. Mnohí powermetaloví vokalisti, a obzvlášť Hansi Kürsch z Blind Guardian, nadväzujú na tradíciu Queen, a nahrávajú viachlasné vokály, vytvárajúc tak zborový efekt.